2.4. Turvanumber. Iga Kliendikaart on kaitstud salajase turvanumbri ehk PIN-koodiga, mis on teada vaid Kliendile ning mille kasutamist loetakse Kliendi nõusolekuks ja kinnituseks Tehingu sooritamisel. Infoveebi Web Truck kasutaja tuvastatakse kasutajanime ja salasõnaga. Turvanumber Kliendikaardi kasutamiseks väljastatakse Kliendile koosKliendikaardiga, Web Trucki salasõna vastavalt Statoili infoveebi Web Truck kasutamistingimustes sätestatud korrale. Klient on kohustatud turvanumbrit ja salasõna saladuses hoidma ning mitte avaldama neid kolmandatele isikutele. Kliendikaart on kasutatav ainult koos turvanumbriga. Klient on kohustatud mitte jäädvustama Kliendikaardi kasutamist võimaldavat turvanumbrit kergesti äratuntavas vormis, muu hulgas Kliendikaardil või muul esemel, mida ta kannab koos Kliendikaardiga. Teenindusjaama/ROUTEX-teenindusjaama nõudmisel on Klient kohustatud Tehingu sooritamisel esitama isikut tõendava dokumendi ja sõiduki registreerimistunnistuse.